hotchpotch/miracl-hf-unified huggingface dataset:
ডেভিড হ্যামিলটন কখ
ডেভিড হ্যামিলটন কখ (; জন্ম মে ৩, ১৯৪০) শীর্ষ ধনীদের তালিকায় বড় ভাই চার্লস কখের পরেই রয়েছেন ডেভিড হ্যামিলটন কখ। মার্কিন এই দাপুটে ব্যবসায়ী, মানবমিত্র, রাজনৈতিক কর্মী এবং কেমিক্যাল ইঞ্জিনিয়ারের জন্ম যুক্তরাষ্ট্রের ক্যানসাস অঙ্গরাজ্যের উইচিতা শহরে ১৯৪০ সালের তেসরা মে। কেমিক্যাল ইঞ্জিনিয়ারিংয়ে পড়াশুনা করেন ম্যাসাচুসেটস ইনস্টিটিউট অফ টেকনোলজি (এমআইটি) থেকে। বড় ভাই চার্লস কোচের সাথে তিনিও ‘কখ ইন্ড্রাস্টি’র সহ-স্বত্বাধিকারী। কোচ ইন্ড্রাস্টিতে দায়িত্ব পালন করছেন নির্বাহী ভাইস প্রেসিডেন্ট হিসাবে। বর্তমানে যুক্তরাষ্ট্রের খনি, জ্বালানি ও রাসায়নিক খাতে কানসালটেন্ডভিত্তিক কোচ শিল্পগোষ্ঠীটির বিশাল বিনিয়োগ রয়েছে। সর্বশেষ তথ্যানুসারে তিন সন্তানের জনক ৭৩ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের নিউইয়র্কে। ২০১৩ সাল থেকে তিনি নিউইয়র্ক শহরের সবচেয়ে বিত্তশালীব্যক্তি। দানবীর হিসাবে ডিভিড কোচ যথেষ্ট সুনাম রয়েছে। লিংকলন সেন্টার, নিউইয়ার্ক প্রেসব্রাইটান হাসপাতাল, আমেরিকান মিউজিয়াম অফ ন্যাচারাল হিস্ট্রিসহ বেশকিছু সামাজিক সংগঠনের তহবিল যোগান। মার্কিন রাজনৈতিক অঙ্গনে কোচ ভাইদের রয়েছে যথেষ্ট প্রভাব। রিপাবলিকান দলের সমর্থক কোচ ভাইয়েরা তহবিল যোগান দলীয় তহবিলেও।
মউয়াল
মউয়াল একটি পেশার নাম যার অর্থ মধু সংগ্রকারী। মউয়াল শব্দটি এসেছে 'মৌ' (মধু) শব্দের সাথে 'আল' প্রত্যয়-যোগে। মউয়ালেরা বনের মৌচাক থেকে মধু সংগ্রহ করে থাকে। দক্ষিণ-পূর্ব এশিয়ায়, বিশেষত সুন্দরবন এলাকায় এ পেশা বংশপরম্পরায় চলে আসছে। বড় বনাঞ্চলের আশেপাশে মউয়ালদের আবাস লক্ষ্য করা যায়।
বাংলাদেশ ও ভারতের সুন্দরবন এলাকায় একটি উল্লেখযোগ্য সংখ্যক মানুষ মউয়ালের কাজ করে জীবিকা নির্বাহ করে। মধু সংগ্রহের জন্য সবচেয়ে ভালো সময় বসন্তকাল। এ সময় মউয়ালেরা দলে দলে বন এলাকার আশে পাশে জমায়েত হয় ও সাময়িক আবাস গড়ে তোলে। প্রতিটি দলে সাধারণত ৯ জন সদস্য থাকে। দলের মধ্য থেকে একজনকে সর্দার নির্বাচন করা হয়।
মধু সংগ্রহে বেরোবার আগে ধর্ম-নির্বিশেষে সব মউয়াল একটি বিশেষ মিলাদ অনুষ্ঠানে যোগ দেয়। এ অনুষ্ঠানে এলাকায় উপস্থিত সকল মউয়াল অংশ নেয় এবং সবার নিরাপদ প্রত্যাবর্তনের (বিশেষত বাঘের আক্রমণের ভয়ে) জন্য প্রার্থনা করা হয়। এরপর সবাই একসাথে সাড় বেঁধে দাঁড়ায়। এ পর্যায়ে বন বিভাগের কর্মকর্তারা তাদের বনে প্রবেশের অনুমতি প্রদান করেন। অনুমতি পাওয়া মাত্র মউয়ালেরা যার যার নৌকায় চড়ে বসে এবং যত দ্রুত সম্ভব ভালো অবস্থানে পৌঁছানোর চেষ্টা করে। ব্যাপারটি একটি নৌকাবাইচ প্রতিযোগিতার মত হয়, যাতে বিজয়ী দল মধু সংগ্রহের জন্য সবচেয়ে ভালো অবস্থানে কাজ করার অধিকার লাভ করে।
বনে ঢুকে মউয়ালেরা ছড়িয়ে পরে মৌচাকের সন্ধানে। এ সময় তারা মাথার পেছন দিকে মুখোশ পড়ে থাকে। তাদের বিশ্বাস বাঘ তার শিকারের উপর পেছন থেকে হামলা চালায়, আর এই মুখোশ বাঘকে বিভ্রান্ত করে। কেউ মৌচাকের দেখা পেলে উচ্চস্বরে ডেকে দলের অন্যদের জানান দেয়। মৌমাছিদের তাড়ানোর জন্য শুকনো পাতা পুড়িয়ে ধোঁয়া তৈরি করা হয়। মৌমাছিরা মৌচাক ছেড়ে চলে গেলে মউয়ালেরা গাছে উঠে মধু সংগ্রহ করে।
রিপারিয়ান প্লাজা
রিপারিয়ান প্লাজা হল ব্রিসবন, কুইন্সল্যান্ড, অস্ট্রেলিয়ার কেন্দ্রীয় ব্যবসায়িক জেলার মধ্যে অবস্থিত একটি ৫৩তম তলা বিশিষ্ট আকাশচুম্বী ভবন। ভবন এর কমুনিকেশন স্পায়ার এবং তার বাড়ির ছাদ থেকে ২০০ মিটার (৬৬০ ফুট) থেকে উচ্চতা ২৫০ মিটার (৮২০ ফুট) এ অবস্থান করেছে। চূড়া থেকে মাপা হলে এটি শহরের সবচেয়ে উচ্চতম ভবন এবং বাড়ির ছাদ থেকে মাপা হলে এটি চতুর্থ উচ্চতম ভবন। এটি একটি মিশ্র ব্যবহারের জন্য ভবন, সাথে রয়েছে স্থল থেকে ১১টি গাড়ী পার্ক ব্যবস্থা, ২৫ বাণিজ্যিক মাত্রা এবং ১২টি আবাসিক মাত্রাতে মূলত ৫০টি পেন্থহাউজ এ্যাপার্টমেন্ট ঘর।
মিনারের উপরে হল একটি ৫০ মিটার (১৬০ ফুট) কমুনিকেশন স্পায়ার। বাণিজ্যিক ও আবাসিক বিভাগগুলির মধ্যে একটি সুইমিং পুল সহ একটি চিত্তবিনোদন কেন্দ্র ৩৯তম তলায় অবস্থিত। কার্পাক একটি স্ক্রুর ন্যায় পেঁচান বর্ধনের মাধ্যমে ব্যবহার করা হয়। ভবনটিতে ৩,৫০০ ম২ (৩৮,০০০ বর্গ ফুট) সর্বমোট একটি উন্মুক্ত প্লাজা এবং বিহার স্থান রয়েছে। উপরের প্লাজার স্তরের সিয়ানা বার ডাইনিং লাউঞ্জে উপস্থিত রয়েছে।
অফিস ভাড়াটেদের অন্তর্ভুক্ত করা হয়েছে উইলসন এইচটিএম এবং ল ফার্ম ক্লেটন ইউটিজেডকে। কেপিএমজি এর ব্রিসবেন অফিসে ভবনের ১৪ তম তলা থেকে ১৯ তলা পর্যন্ত দখল করেন। জন পিয়ার্স সাবেক প্রধান নির্বাহী কর্মকর্তা কালেকশন হাউস এর কাছাকাছি "টপ পেন্থহাউস" এর জন্য $৬.৭ মিলিয়ন পরিশোধ করেন।
মিশর রহস্য (চলচ্চিত্র)
মিশর রহস্য সৃজিত মুখোপাধ্যায় পরিচালিত ২০১৩ সালের একটি বাংলা রোমাঞ্চকর থ্রিলার চলচ্চিত্র। সুনীল গঙ্গোপাধ্যায় রচিত বিখ্যাত সিরিজ কাকাবাবুর উপন্যাস "মিশর রহস্য"র উপর নির্মিত এ চলচ্চিত্রটি প্রযোজনা করেছে শ্রী ভেঙ্কটেশ ফিল্মস এবং এতে মুখ্য ভূমিকায় আছেন প্রসেনজিৎ চট্টোপাধ্যায়, ইন্দ্রনীল সেনগুপ্ত, আরিয়ান ভৌমিক সহ আরো অনেকে। এর কাহিনী মিশরের পিরামিডের নিচের হায়ারোগ্লিফিক ভাষার উপর ভিত্তি করে শুরু হওয়া এক রোমাঞ্চকর যাত্রার উপর গড়ে উঠেছে। চলচ্চিত্রটি ২০১৩ সালের অন্যতম সেরা "হিট" ছিল।
মিশরের একনায়কের পতনের খবর শুনে কাকাবাবু (প্রসেনজিৎ চট্টোপাধ্যায়) ওরফে রাজা রায়চৌধুরী ও তার ভাইপো সন্তু (আরিয়ান ভৌমিক) আসে, এবং এই থেকেই চলচ্চিত্রটি শুরু হয়।
২০১০ সাল। মিশরীয় ব্যবসায়ী আল মামুন (রজত কাপুর) কাকাবাবুর কাছে হিয়েরোগ্লাফিক চিহ্ন বুঝিয়ে দেবার জন্য সাহায্য প্রার্থনা করে। এই চিহ্নগুলো তার শিক্ষক মুফতি মুহম্মদ (বরুন চন্দ) হঠাৎই ঘুম থেকে উঠে আঁকেন। মুহম্মদ বেশ অসুস্থ এবং তার শেষ ইচ্ছা প্রকাশ করতে চান। তিনি তখন দিল্লিতে চিকিৎসাধীন। মামুন মনে করে এই চিহ্নগুলো হল মিশরের কোন গুপ্ত অস্ত্রাগারের, যা মুফতি তার রাজনৈতিক ক্যারিয়ারের সময়ে এক বিদ্রোহ চলাকালীন সংগ্রহ করেছিলেন। তবে কাকাবাবুকে বোঝানো হয় যে এই চিহ্নগুলো খুবই গুরুত্বপূর্ণ অন্যদিক থেকে। মুফতির সাথে কাকাবাবুর দেখা হলে সে কিছু চিহ্নর সাহায্যে কাকাবাবুকে তার শেষ ইচ্ছা কি তা বোঝায়। কাকাবাবু সেইমত মিশরে যান। এখানে তিনি আল মামুন (রজত কাপুর) ও হানি আল-কাদি (ইন্দ্রনীল সেনগুপ্ত) এ দুই বিদ্রোহী দলের মধ্যে পড়ে যান। মুফতির অপর শিষ্য এই আলকাদি দাবি করে, মুফতি-এর শেষ ইচ্ছে পূরণ হলে তা হবে তার। এদিকে দিল্লিতে একবার কাকাবাবুকে খুনের চেষ্টা হয় এবং কাকাবাবু আহত হন। কাকাবাবুকে আলকাদির লোকেরা অপহরণ করে এবং পিরামিডের মধ্যে অনুপ্রবেশ করে। মিশরে প্রবাসী ভারতীয় কাকাবাবুর পরিচিত সিদ্ধার্থ (নীল মুখোপাধ্যায়) ও তার পরিবার সন্তুর সাথে কাকাবাবুকে খুঁজতে থাকে। এসময় তাদের সাথে যোগ দেন সিবিআই কর্তা কাকাবাবুর বন্ধু নরেন্দ্র ভার্মা। ওদিকে পিরামিডের মধ্যে কাকাবাবু মুফতি মুহম্মদের কোডের মাধ্যমে হারানো রাণীর মমিকৃত দেহ খুঁজে পান। মিশরের হোসনি মোবারকের সময় ঘটে চলা রাজনৈতিক অস্থিরতাও চলচ্চিত্রে এসেছে। শেষে দেশে ফিরে আসার সময় কাকাবাবু আল-কাদিকে মমির মধ্যে থাকা শেষ বার্তাটি দেন এবং আসন্ন বিদ্রোহের জন্য শুভকামনা জানান। শেষে আলকাদি মিশরকে একনায়ক "যাশনি মুবারক" (হোসনি মুবারকের অনুকরণে কাল্পনিক নাম)-এর হাত থেকে মুক্ত করে।সৃজিত "কাকাবাবু" সিরিজের প্রথম তিনটি বইয়ের লাইসেন্স ক্রয় করেন এবং প্রতি বছর একটি করে চলচ্চিত্র বানাবেন (প্রসেনজিৎ কাকাবাবুর রোলে) বলে ঠিক করেন। এই চলচ্চিত্রের শ্যুটিং হয় ২০১৩-এর প্রথম দিকে কায়রো এবং দিল্লিতে, চ্যাটার্জীর সাথে কারণ মুখার্জী তার চরিত্রটিকে আর বাস্তবসম্মত করে তুলছিলেন। প্রসেনজিৎ আরো বলেন যে যদিও তারা কাহিনীর খুব একটা পরিবর্তন করেনি, তবুও চলচ্চিত্রের কাকাবাবু আরো বেশি আধুনিক।
২রা অক্টোবর, ২০১৩, বুধবার কলকাতার ওবেরয় গ্রান্ড হোটেলে চলচ্চিত্রের সঙ্গীত মুক্তি দেয়া হয়। ছবির কলা-কুশলীরা সেদিন উপস্থিত ছিলেন। ইন্দ্রদীপ দাশগুপ্তর সুর করা এবং শ্রীজাতর লেখা ছয়টি গান অ্যালবামে আছে।
সুতপা সিংহ "দ্য টাইমস অফ ইন্ডিয়া"র হয়ে রেটিং দেন এবং বলেন যে এর অডিও অ্যালবামটি পর্দায় থ্রিলার দেখার এক জানালা ছিল।
মিশর রহস্য ভালর দিকেই অধিকাংশ রিভিউ লাভ করে।
"আনন্দবাজার পত্রিকা"র গৌতম চক্রবর্তী একে রেটিং দেয়।
তবে "এবেলা"র দীপান্বিতা মুখোপাধ্যায় ঘোষ একে দেয়।
গ্রুব-ছেন-কুন-দ্গা'-ব্লো-গ্রোস
গ্রুব-ছেন-কুন-দ্গা'-ব্লো-গ্রোস () (১৩৬৫-১৪৪৩) তিব্বতের র্ত্সে-ছেন () বৌদ্ধবহারের প্রধান ছিলেন।
গ্রুব-ছেন-কুন-দ্গা'-ব্লো-গ্রোস ১৩৬৫ খ্রিষ্টাব্দে মধ্য তিব্বতের বিস্তীর্ণ অঞ্চল শাসনকারী শার-খা-পা () পরিবারগোষ্ঠীতে জন্মগ্রহণ করেন। আট বছর বয়সে তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ও ন্যা-দ্বোন-কুন-দ্গা'-দ্পাল নামক জো-নাং ধর্মসম্প্রদায়ের পন্ডিতের নিকট দীক্ষাগ্রহণ করেন। ন্যা-দ্বোন-কুন-দ্গা'-দ্পাল তাঁকে অভিধর্ম, মধ্যমক, মার্গফল ও কালচক্র সম্বন্ধে শিক্ষাদান করেন। তিনি ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের বিখ্যাত পন্ডিতের নিকট কালচক্র ও র্গ্যাল-বা-জো-ব্জাং () নামক জো-নাং বৌদ্ধবিহারের একাদশ প্রধানের নিকট বিমলপ্রভা টীকাভাষ্য সম্বন্ধে অধ্যয়ন করেন। ১৩৮৬ খ্রিষ্টাব্দে তিনি র্ত্সে-ছেন () বৌদ্ধবহারের প্রধান হিসেবে নিযুক্ত হন। তিনি এই সময় শার-খা-পা পরিবারগোষ্ঠীর মধ্যে চলমান বিবাদ ও যুদ্ধের মধ্যস্থতা করে দুই তিন বছরের জন্য শান্তি ফিরিয়ে আনতে সক্ষম হন। তাঁর প্রধান শিষ্য ছিলেন 'জাম-দ্ব্যাংস-দ্কোন-ম্ছোগ-ব্জাং-পো।
জ্ঞানযোগ
জ্ঞানযোগ (সংস্কৃত: ज्ञान योग) বা "শুদ্ধ জ্ঞানের মাধ্যমে যোগস্থাপন" হল হিন্দু যোগ দর্শনের একটি বিভাগ। সংস্কৃত ভাষায় "জ্ঞান" শব্দের অর্থ "জানা"।
জ্ঞানযোগ হল নাম ও রূপের বাইরে গিয়ে পরম সত্যকে উপলব্ধি। জ্ঞানযোগ অনুসারে, এই উপলব্ধির মাধ্যমে মোক্ষ লাভ সম্ভব। যোগ দর্শনের অন্যান্য শাখায় একটি বিশেষ নাম বা রূপকে ধ্যান করার মাধ্যমে পরম সত্যকে উপলব্ধি করার কথা বলা হয়। কিন্তু জ্ঞানযোগে তা বলা হয় না। জ্ঞানযোগের মতে, শুধুমাত্র জ্ঞানই যথেষ্ট। এই যোগের কোনো কোনো অভিমত সাংখ্য দর্শনের অনুরূপ।
ভগবদ্গীতা অনুসারে, অদ্বৈতবাদী দার্শনিক আদি শঙ্কর “ব্রহ্মজ্ঞান”-এর উপর প্রাথমিক গুরুত্ব আরোপ করেছেন। অন্যদিকে। বিশিষ্টাদ্বৈতবাদী দার্শনিক রামানুজের মতে, জ্ঞান ভক্তির একটি শর্ত মাত্র। ভগবদ্গীতায় (১৩।৩) কৃষ্ণ বলছেন, প্রকৃত জ্ঞান “ক্ষেত্র” (কর্মের ক্ষেত্র—অর্থাৎ, দেহ) এবং “ক্ষেত্রজ্ঞ”-এর (দেহকে যিনি জানেন—অর্থাৎ, আত্মা) সঠিক ধারণার মাধ্যমে পাওয়া যায়। কৃষ্ণের মতে, জ্ঞানীর এই দুইয়ের পার্থক্য সম্পর্কে অবহিত হওয়া কর্তব্য।
অদ্বৈত বেদান্তে মোক্ষ লাভের জন্য “সাধন-চতুষ্টয়” বা চার প্রকার সাধনার কথা বলা হয়েছে। এই পথে চারটি ধাপ রয়েছে:
'জাম-দ্ব্যাংস-দ্কোন-ম্ছোগ-ব্জাং-পো
'জাম-দ্ব্যাংস-দ্কোন-ম্ছোগ-ব্জাং-পো () (১৩৯৮-১৪৭৫) তিব্বতের জো-নাং বৌদ্ধবহারের চতুর্দশ প্রধান ছিলেন।
'জাম-দ্ব্যাংস-দ্কোন-ম্ছোগ-ব্জাং-পো ১৩৯৮ খ্রিষ্টাব্দে মধ্য তিব্বতের ব্রাগ-দ্মার () নামক স্থানে জন্মগ্রহণ করেন। তিনি ম্খান-ছেন-ছোস-দ্পাল-ম্গোন-পো (), দ্কোন-ম্ছোগ-ব্যাং-ছুব () এবং ছোস-ক্যি-ব্লো-গ্রোস () জো-নাং ধর্মসম্প্রদায়ের তিন পন্ডিতের নিকট অভিধর্ম সম্বন্ধে শিক্ষালাভ করেন। এরপর তিনি সা-স্ক্যা (), স্নার-থাং (), র্ত্সে-থাং (), গ্সাং-ফু (), গুং-থাং () প্রভৃতি বৌদ্ধবিহারে যাত্রা করে শিক্ষালাভ করেন। তিরিশ বছর বয়সে তিনি ভিক্ষুর শপথ গ্রহণ করেন। তিনি ব্সোদ-নাম্স-ব্জাং-পো নামক জো-নাং ধর্মসম্প্রদায়ের পন্ডিত ও ম্খান-ছেন-পাদ-মা-ব্জাং-পো () নামক সা-স্ক্যা ধর্মসম্প্রদায়ের পন্ডিতের নিকট তন্ত্র সম্বন্ধে শিক্ষালাভ করেন। এছাড়া গ্রুব-ছেন-কুন-দ্গা'-ব্লো-গ্রোস নামক র্ত্সে-ছেন () বৌদ্ধবহারের প্রধানের নিকট কালচক্র, হেবজ্র, চক্রসম্বর, গুহ্যসমাজতন্ত্র, চর্যাতন্ত্রযান, ক্রিয়াতন্ত্রযান প্রভৃতি সম্বন্ধে এবং ব্সাম-স্দিংস-গ্ঝোন-নু-গ্রুব () নামক বৌদ্ধ ভিক্ষুর নিকট নিগুমার ছয় যোগ সম্বন্ধে অধ্যয়ন করেন।
পরবর্তীকালে 'জাম-দ্ব্যাংস-দ্কোন-ম্ছোগ-ব্জাং-পো জো-নাং বৌদ্ধবিহারের চতুর্দশ প্রধান হিসেবে নির্বাচিত হন। এছাড়াও তিনি দ্পাল-'খোর-ব্দে-ছেন (), র্ত্সে-ছেন () ও ব্সাম-স্দিংস () বৌদ্ধবিহারের প্রধান হিসেবে নির্বাচিত হন। তিনি এই সময় কালচক্র ও বিমলপ্রভা টীকাভাষ্য, মহামুদ্রা, নিগুমার ছয় যোগ, ছেদ সাধনা এবং দোল-পো-পা-শেস-রাব-র্গ্যাল-ম্ত্শান ও র্গ্যাল-স্রাস-থোগ্স-মেদ-দ্পাল-ব্জাং-পোর রচনা সম্বন্ধে শিক্ষাদান করেন। তাঁর অন্ততম প্রধান শিষ্য ছিলেন ব্সোদ-নাম্স-র্গ্যাল-ম্ত্শান (), দ্কোন-ম্ছোগ-র্গ্যাল-ম্ত্শান (), নাম-ম্খা'-ছোস-স্ক্যোং (), ছোস-স্ক্যোং-র্গ্যাল-ম্ত্শান (), ব্দাগ-ছেন-ব্লো-গ্রোস-র্গ্যাল-ম্ত্শান (), ঝ্বা-লু-লো-ত্সা-বা-ছোস-স্ক্যোং-ব্জাং-পো () প্রভৃতি।
নাম-ম্খা'-ছোস-স্ক্যোং
নাম-ম্খা'-ছোস-স্ক্যোং () (১৪৩৬-১৫০৭) তিব্বতের জো-নাং বৌদ্ধবহারের অষ্টাদশ প্রধান ছিলেন।
নাম-ম্খা'-ছোস-স্ক্যোং ১৪৩৬ খ্রিষ্টাব্দে তিব্বতের ব্ঝাদ-ম্থোং-স্মোন () নামক স্থানে জন্মগ্রহণ করেন। 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবহারের চতুর্দশ প্রধানের নিকট হতে তিনি কালচক্র ও বিমলপ্রভা টীকাভাষ্য সম্বন্ধে শিক্ষালাভ করেন। তিনি র্ত্সে-ছেন () বৌদ্ধবিহারের প্রধান হিসেবে অধিষ্ঠিত হওয়া ছাড়াও জো-নাং বৌদ্ধবিহারের অষ্টাদশ প্রধান হিসেবে নির্বাচিত হন। তাঁর প্রধান শিষ্য ছিলেন পান-ছেন-নাম-ম্খা'-দ্পাল-ব্জাং () ও স্গো-রুম-পা-কুন-দ্গা'-লেগ্স-পা ()।
আয়াশ ইবনে আবি রাবিআহ
আয়াশ ইবনে আবি রাবিআহ(রাঃ) ছিলেন নবী মুহাম্মদ (সাঃ) এর একজন সাহাবা সহচর| নবী মুহাম্মদ (সাঃ) এর মদীনায় হিজরতের আগে যেসকল সাহাবি মদীনায় হিজরত করেছিলেন তিনি ছিলেন তাদের একজন| পিতা ও মাতা উভয় সম্পর্কের দিক দিয়েই তিনি আবু জেহেলের আত্মীয় ছিলেন|
যে সকল মুসলিম নবী মুহাম্মদ (সাঃ) এর পূর্বে মদীনায় হিজরত করেছিলেন, আয়াশ ছিলেন তাদের মধ্যে একজন| তিনি ওমর (রাঃ) এর সঙ্গে হিজরত করেছিলেন| আবু জেহেল তাকে ফিরিয়ে আনতে মনস্থ করলেন| তাই তিনি এক ফন্দি আঁটলেন| আরেক ভাই হারিসকে সাথে নিয়ে তিনি মদীনায় আয়াশের কাছে গেলেন| পূর্বপরিকল্পনা মত তিনি এক মিথ্যা গল্প সাজিয়ে বললেন যে, আয়াশ চলে আসার পর তার মা অসুস্থ হয়ে গেছে এবং তাকে না দেখা পর্যন্ত সে চুল আচড়াবে না এবং ছায়ায় বসবে না বলে কসম খেয়েছে| আয়াশ বিগলিত মনে মার কাছে যাওয়ার সিদ্ধান্ত নিলে ওমর তাকে সতর্ক করেন| কিন্তু আয়াশকে সিদ্ধান্তে অটল থাকতে দেখে শেষে তিনি তার স্বাস্থ্যবান উটটি আয়াশকে দেন যেন পরিস্থিতি প্রতিকূল হলে আয়াশ পালিয়ে আসতে পারে| মদীনায় যাওয়ার পথে আবু জেহেল আয়াশকে অণুরোধ করেন তার উটের পিছনে বসিয়ে নিয়ে যেতে নিজের উট দুর্বল এই বাহানায়| আয়াশ রাজি হয়ে উট থেকে নামলে আবু জেহেল ও হারিস সুযোগ বুঝে আয়াশকে বেধে ফেলেন এবং মক্কায় এনে বন্দী করে রাখেন|
লূত (ইসলাম)
লুত ইবনে হারুন (আঃ) ( ), যিনি সচরাচর হযরত লুত (আঃ) নামে অভিহিত, বাইবেল এবং কুরআনে উল্লেখিত আল্লাহ প্রেরিত একজন পয়গম্বর যাকে সদোম ও গোমোরাহ নামক শহরদ্বয়ের অধিবাসীদের নবী হিসেবে নিযুক্ত করা হয়েছিল। তিনি ছিলেন নবী ইব্রাহীমের আপন ভাতিজা। ইব্রাহীমের সঙ্গে তিনি কেনানে চলে আসেন। সেখানেই তার উপর নবুয়াতের দায়িত্ব অবতীর্ণ হয়। পবিত্র কুরআনে বর্ণিত ২৫ জন নবীর মধ্যে ইসলামের একজন নবী যাকে সমকামিতায় লিপ্ত থাকা স্বীয় জাতির সতর্ককারী হিসেবে আল্লাহ তাআলা নিয়োজিত করেছিলেন। সমকামিতা ত্যাগ না করায় তারা আল্লাহর আযাবে সমূলে ধ্বংস হয়েছিলো।
পবিত্র কুরআনে ১৫,২৬,২৯ এবং ৬৬ নম্বর সূরাসমূহের বিভিন্ন অংশে লুত (আঃ) এর কাহিনী বর্ননা করেন। লুত (আঃ) এর জাতি পার্থিব উন্নতির চরম উৎকর্ষে পৌছে যাওয়ার কারণে বিলাসিতার অতিশয্যে সীমালঙ্ঘনের দিক দিয়ে তাদের পূর্বের গযবপ্রাপ্ত জাতিগুলোকেও ছাড়িয়ে গিয়েছিল। লুত (আঃ) এর জাতি ব্যভিচার ও অজাচার তো করতোই, তার উপর সমকামিতার মত চরম সীমালঙ্ঘনও তারাই প্রথম শুরু করে, যা তাদের পূর্বে কেউ কখনো করে নি; উপরন্তু, তারা এর ফলে বিন্দুমাত্র অনুতপ্ত না হয়ে গর্ব ভরে তা সমাজে প্রকাশ করে বেড়াত এবং প্রকাশ্যে ও নির্লজ্জভাবে এসব নিষিদ্ধ কাজগুলো করত। আল্লাহতাআলা তাই লুত (আঃ)কে তার জাতির জন্যে সতর্ককারী নবী মনোনীত করলেন এবং আল্লাহকে ভয় করে তাদের এসব কাজ থেকে বিরত থাকতে বলার নির্দেশ দিলেন। লুত(আঃ) দীর্ঘ সময় ধরে সতর্ক করার পরও যখন তাদের পরিবর্তন হল না তখন আল্লাহ তাআলা চুড়ান্ত বিপর্যয়ের মাধ্যমে সমগ্র এলাকা উলটিয়ে দেন, আকাশ থেকে একাধারে বৃষ্টি ও পাথর বর্ষণ করে সমগ্র জাতিকে সমুলে নিশ্চিহ্ন করে দেন। বর্ণিত আছে, বর্তমান মৃত সাগর বা ডেড সি হল লুত (আঃ) এর জাতির সেই বাসস্থান যেখানে তাদের ধ্বংস করা হয়েছিলো।
লূত (আঃ) এর স্ত্রী কুরআনে সীমালঙ্ঘনকারীদের অন্তর্ভূক্ত হিসেবে বর্নিত হয়েছে। কুরআনের বর্ননা অনুযায়ী সডোম ও গোমরাহ অঞ্চলের অধিবাসীদের সঙ্গে তার মৃত্যু হয়।
বাইবেলেও লুতের (আঃ) কাহিনী পাওয়া যায়। তবে জেনেসিস, ১৯ অধ্যায় (আয়াত ৪ - ৯) এর অতিরিক্ত কিছু কাহিনী (তাঁর কন্যাদের সংশ্লিষ্ট) নির্ভরযোগ্য তথ্যসূত্রের (অর্থাৎ বাইবেলের তথা জেনেসিসের নির্ভেজাল সংস্করণ) অভাবে বিতর্কিত হয়ে আছে। তাই লভ্য বাইবেলের (জেনেসিস, ১৯ অধ্যায়) বর্ণনা ইসলামে সর্বাংশে গ্রহণ করা হয়নি।
ফ্রেশওয়াটার প্লেস
ফ্রেশওয়াটার প্লেস হল অস্ট্রেলিয়ার মেলবোর্ন শহরে, ইয়ারা নদীর তীরে, সাউথ ব্যাংক এলাকায় অবস্থিত একটি সুউচ্চ আবাসিক ভবন। ভবনটি ২০৫ মিটার এ দাঁড়িয়ে রয়েছে এবং বর্তমানে মেলবোর্নের ৮ম উচ্চতম ভবন। এখানে রয়েছে সর্বমোট ৫৩৬টি এপার্টমেন্ট ইউনিট।
আবাসিক টাওয়ার তিনটি বিভাগে আছে: যথা, মঁচ, মধ্য বৃদ্ধি এবং উচ্চ বৃদ্ধি। উচ্চ বৃদ্ধির ধারা "স্কাইলাইন ক্লাব" নামে পরিচিত ৪০ তম তলায় একটি সাধারণ এলাকা আছে, যেখানে একটি অনন্ত পুল, স্পা এবং বাষ্প রুম, জিম ও থিয়েটার রয়েছে।
ফ্রেশওয়াটার প্লেস আর্কেড আবাসিক টাওয়ারটি মাটির তলায় অবস্থিত। কিছু দোকান অন্তর্ভুক্ত করা হয়ে যা নিম্নে দেওয়া হল:
সেন্ট্রাল পার্ক (ভবন)
সেন্ট্রাল পার্ক হলো পশ্চিম অস্ট্রেলিয়ার পার্থ শহরের কেন্দ্রে অবস্থিত একটি ৫১তম তলা বিশিষ্ট অফিস ভবন। ভবনটির ছাদ সেন্ট জর্জ টেরাস এটির বেস থেকে ২২৬ মিটার (৭৪১ ফুট) এবং এর যোগাযোগের মাস্তুল ডগা থেকে ২৪৯ মিটার (৮১৭ ফুট) মাপেন। ১৯৯২ সালে নির্মাণ সমাপ্তির পরে ভবনটি পার্থের সবচেয়ে উচ্চতম ভবনের মর্যাদা লাভ করে। এটি বর্তমানে (২০১৪) অস্ট্রেলিয়ার নবম উচ্চতম ভবন।
১৯৩০ সালের প্রথমদিকের হিসাবে বাড়িটি একটি ফয় এন্ড গিবসন ডিপার্টমেন্ট স্টোর করা ছিল যেটি স্থানীয়দের কাছে ফয়েজ হিসাবে পরিচিত ছিল।
সিটিগ্রুপ সেন্টার
সিটিগ্রুপ সেন্টার হল একটি সিডনি, নিউ সাউথ ওয়েলস, অস্ট্রেলিয়া অবস্থিত আকাশচুম্বী ভবন। ভবনটি অস্ট্রেলিয়ার ১০ তম উচ্চতম ভবন ছিল কিন্তু ২০০০ সালে সমাপ্তির সময়ে ৮ম উচ্চতম ছিল। এছাড়াও এটির বাড়ির ছাদ থেকে মাপা হলে সিটিগ্রুপ সেন্টার শহরের মধ্যে সবচেয়ে লম্বা ভবন। স্থপতি ছিলেন ক্রন এন্ড এ্যাসোসিয়েশন, নেতৃত্বে ছিলেন আলবার্ট স্পির।
ভবনটির অফিসে স্থান ৪১, ভূগর্ভস্থ পার্কিং এর ৫ এবং "দ্যা গ্যালারী" নামে পরিচিত বাণিজ্যিক স্থান ৪ রয়েছে। ভূগর্ভস্থ আর্কেড টাউন হল রেলওয়ে স্টেশন থেকে নিম্নে একতলা এবং এবং কুইন ভিক্টোরিয়া ভবন সংযোগস্থল রয়েছে।
মেলবোর্ন সেন্ট্রাল শপিং সেন্টার
মেলবোর্ন সেন্ট্রাল হল মেলবোর্ন, অস্ট্রেলিয়া শহরের একটি বৃহৎ শপিং সেন্টার অফিস এবং পাবলিক ট্রান্সপোর্ট হাব। কমপ্লেক্সটির স্থপতি অ্যাস্টন রাগাত ম্যাকডুগাল কর্তৃক ২০০৫ সালে পরিমার্জিত করা হয় যেটি মেলবোর্ন সেন্ট্রাল শপিং সেন্টার এর মধ্যে উপস্থিত রয়েছে। মেলবোর্ন সেন্ট্রাল রেলওয়ে স্টেশন (শহরের লুপ ভূগর্ভস্থ রেলওয়ে একটি অংশ এবং পূর্বে মিউজিয়াম বলা হত) এবং এর স্বাতন্ত্র্যসূচক কালো রঙের এবং দুই কমুনিকেশন ম্যাটস এর সঙ্গে ২১১ মিটার (৬৯২ ফুট) উচ্চতম বিশিষ্ট অফিস টাওয়ার। কেন্দ্রটি ৫৫.১০০ এম২ এর একটি স্থূল লিজেবল এলাকা বৈশিষ্ট্য। এটি জিপিটি গ্রুপের মালিকানাধীন একটি অংশবিশেষ।
শপিং সেন্টার এর বিশাল কাচের শঙ্কু ১৮৮৮ সালের সময়ে নির্মিত হয়েছিল যেটি কপ'স এর শট টাওয়ার অস্ত নিচে রয়েছে। 
মেলবোর্ন সেন্ট্রাল কেনাকাটা এবং অফিস উন্নয়নের জন্য মেটাবলিস্ট স্টাইলে জাপানি স্থপতি কিশো কুরোকায়া কর্তৃক পরিকল্পিত ছিল এবং $ ১.২ বিলিয়ন খরচে জাপানি ফার্ম কর্তৃক কুমাগাই গুমি কর্তৃক ১৯৮৬ থেকে ১৯৯১ এর মধ্যে নির্মিত হয়েছিল।
ইনফিনিটি টাওয়ার
ইনফিনিটি টাওয়ার হল ৪৩ হার্শেল স্ট্রিট ব্রিসবেন, অস্ট্রেলিয়ায় নির্মিত মেরিটন কর্তৃক একটি ২৪৯ মিটার (৮১৭ ফুট) আকাশচুম্বী ভবন। এটি ২০১৩ সালে থেকে সোলেইল টপকানোর পর থেকে ব্রিসবনের সবচেয়ে উচ্চতম ভবন।
মেরিটন সাইট ক্রয়ের পরে খনন করে ২০০৯ সালের নভেম্বর থেকে কাজ শুরু করেছিলেন; যেটি অস্ট্রেলিয়ান ডলার ২৫ মিলিয়নে পূর্বে একটি স্থল কারপার্ক ছিল।
২০১২ সালের মার্চে মেরিটন পরিকাঠামো ফেডারেল এন্ড ট্রান্সপোর্ট দপ্তর থেকে অনুমতির জন্য আবেদন করেন এবং ব্রিসবেন শহরের কাউন্সিল নকশা থেকে চার তলা যোগের অনুমোদিত পর ৩১১ মিটার উচ্চতার কপিকল থেকে কাজ চালানো শুরু করেন।
ভবনটি আনুষ্ঠানিকভাবে ২০১৩ সালের ২৪ জুলাই তারিখে কুইন্সল্যান্ড প্রিমিয়ার, ক্যাম্পবেল নিউম্যান ও মেরিটন বস, হ্যারি ট্রিগুবঠ কর্তৃক খোলা হয়।
বিবেকচূড়ামণি
বিবেকচূড়ামণি (সংস্কৃত: विवेकचूडामणि) হল একটি বিখ্যাত সংস্কৃত কাব্য। সম্ভবত আদি শঙ্কর খ্রিস্টীয় অষ্টম শতাব্দীতে এই কাব্যটি রচনা করেছিলেন। এই কাব্যে অদ্বৈত বেদান্ত দর্শন ব্যাখ্যা করা হয়েছে। শার্দুল বিকৃদিত ছন্দে ৫৮০টি শ্লোকে এই কাব্য রচিত হয়েছে। হিন্দু দর্শন মতে, "বিবেক" বলতে আধ্যাত্মিক দৃষ্টিকোণ থেকে চিরন্তন ("নিত্য") ও ক্ষণস্থায়ী ("অনিত্য") বস্তুগুলির মধ্যে পার্থক্য নিরূপণের বোধকে বোঝায়। "বিবেকচূড়ামণি" কাব্যে এই "বিবেক"কে আধ্যাত্মিকতার শিরোভূষণ এবং মোক্ষ অর্জনের পথে একটি অত্যন্ত প্রয়োজনীয় শর্ত হিসেবে উল্লেখ করা হয়েছে। "বিবেকচূড়ামণি" শব্দটির অর্থ "প্রধান রত্ন বিবেক"। পরবর্তীকালে "বিবেকচূড়ামণি" বিভিন্ন ভাষায় অনূদিত হয়। এই কবিতাটির একাধিক টীকা ও ভাষ্যও রচিত হয়েছে।
রেজ শাহ-কাজেমির মতে, আদি শঙ্কর সম্ভবত "বিবেকচূড়ামণি" রচনা করেননি। তবে এই কবিতাটি তাঁরই দার্শনিক মতের প্রতিচ্ছবি। অন্যান্য গবেষকদের মতে অবশ্য "বিবেকচূড়ামণি" আদি শঙ্করেরই রচনা।
"বিবেকচূড়ামণি" ৫৮০টি শ্লোকে রচিত একটি সংস্কৃত কাব্য। এই কাব্যটি গুরু ও শিষ্যের সংলাপের আকারে রচিত। এই কাব্যে গুরু আত্মার বৈশিষ্ট্য ও আত্মা-অনুসন্ধানের পথগুলির বর্ণনা দিয়েছেন এবং সেই প্রসঙ্গে শিষ্যকে ধাপে ধাপে ব্রহ্ম লাভের উপায়ের কথা বলেছেন।
কবিতার শুরুতে গোবিন্দকে (কৃষ্ণ) বন্দনা করা হয়েছে। এরপর আত্ম-অনুসন্ধানের গুরুত্ব ও তার উপায় এবং গুরুর লক্ষণ বর্ণনা করা হয়েছে। স্থূলদেহের প্রতি মোহের নিন্দা করা হয়েছে। অনাত্মার উপাদান নানাপ্রকার শরীর, কোষ, গুণ, ইন্দ্রিয় ও প্রাণের বর্ণনা দেওয়া হয়েছে। এরপর গুরু শিষ্যকে আত্ম-অনুসন্ধানের পথগুলি কথা বলেছেন, ধ্যানের পদ্ধতিগুলি আলোচয়া করেছেন এবং আত্মার পর্যালোচনা করেছেন। এখানে “জীবন্মুক্ত” বা মুক্তিপ্রাপ্ত জীবের লক্ষণও আলোচনা করা হয়েছে। এছাড়া "ভগবদ্গীতা"-অনুসরণে "স্থিতপ্রজ্ঞ" ব্যক্তির লক্ষণও বর্ণনা করা হয়েছে।
সংস্কৃত ভাষায় এই বইয়ের দুটি টীকা পাওয়া যায়। শৃঙ্গেরি মঠের অধ্যক্ষ সচ্চিদানন্দ শবাভিনব নৃসিংহ ভারতী এই বইটির প্রথম ৭টি শ্লোকের উপর "বিবেকোদয়" টীকা রচনা করেন। তাঁর শিষ্য চন্দ্রশেখর ভারতী প্রথম ৫১৫টি শ্লোকের একটি ব্যাখ্যা বা টীকা রচনা করেন।
বইটি একাধিক ভাষায় অনূদিত হয়েছে। অনেক ক্ষেত্রেই অনুবাদের সময় সংশ্লিষ্ট ভাষাতেও টীকা রচিত হয়েছে। ইংরেজিতে স্বামী প্রভবানন্দ ও ক্রিস্টোফার ইশারউড, স্বামী মাধবানন্দ ও স্বামী চিন্ময়ানন্দ এই বইটি অনুবাদ করে টীকারচনা করেন। তামিল ভাষায় বইটির অনুবাদ ও টীকারচনা করেন রমণ মহর্ষি। স্বামী জ্যোতিস্বরূপানন্দ মারাঠি ভাষায় বিবেকচূড়ামণি অনুবাদ করেন। স্বামী বেদান্তানন্দ বাংলায় এই বইটি অনুবাদ করেন।
অনুবাদ: ব্রহ্ম সত্য, জগৎ মিথ্যা। জীব ও ব্রহ্মের মধ্যে কোনো পার্থক্য নেই।
• অর্থস্য নিশ্চয়ো দৃষ্টো বিচারেণ হিতোক্তিতঃ। ন স্নানেন, ন দানেন প্রাণয়মশতেন বা।। 
অনুবাদ: স্মরণ, মনন ও গুরুবাক্যের দ্বারা সত্যকে জানা যায়, স্নান, দান বা প্রাণায়মের মাধ্যমে পাওয়া যায় না।
পান-ছেন-নাম-ম্খা'-দ্পাল-ব্জাং
পান-ছেন-নাম-ম্খা'-দ্পাল-ব্জাং () (১৪৬৪-১৫২৯) তিব্বতী বৌদ্ধধর্মের জো-নাং ধর্মসম্প্রদায়ের এক বিখ্যাত পন্ডিত ছিলেন।
পান-ছেন-নাম-ম্খা'-দ্পাল-ব্জাং ১৪৬৪ খ্রিষ্টাব্দে মধ্য তিব্বতের ব্জাং-য়ুল () নামক স্থানে জন্মগ্রহণ করেন। তিনি নাম-ম্খা'-ছোস-স্ক্যোং () নামক জো-নাং বৌদ্ধবহারের অষ্টাদশ প্রধানের নিকট কালচক্র সম্বন্ধে অধ্যয়ন করেন। এছাড়া তিনি শাংস-পা-কুন-দ্গা'-দ্পাল-ল্দান () ও শেস-রাব-'ওদ-জের () নামক দুই ভিক্ষুর নিকট কালচক্র সম্বন্ধে অধ্যয়ন করেন। নাম-ম্খা'-লেগ্স-পা-র্গ্যাল-ম্ত্শান-দ্পাল-ব্জাং-পো () নামক ব্যাং () অঞ্চলের শাসনকর্তা ও তাঁর পরিবার তাঁর শিষ্যত্ব গ্রহণ করেন। পান-ছেন-নাম-ম্খা'-দ্পাল-ব্জাং তিব্বতের বিভিন্ন বৌদ্ধবিহারে কালচক্র ও বিমলপ্রভা টিকাভাষ্য, হেবজ্র, চক্রসম্বর, বজ্রভৈরব, গুহ্যসমাজতন্ত্র, নিগুমার ছয় যোগ, ছেদ সাধনা ও ব্লো-স্ব্যোং সম্বন্ধে শিক্ষাদান করেন। তাঁর প্রধান শিষ্য ছিলেন রত্নভদ্র।
মা (রুশ উপন্যাস)
মা রূশ কথাসাহিত্যিক মাক্সিম গোর্কি রচিত এক কালজয়ী উপন্যাস যা ১৯০৬ সালে প্রথম প্রকাশিত হয়। রুশ ভাষায় লিখিত এই উপন্যাসটি পরবর্তী এক শত বৎসরে সারা বিশ্বের বিভিন্ন ভাষায় অনূদিত হয়েছে।
উপন্যাসটি বিপ্লবী শ্রমিক আন্দোলনের পটভূমিকায় রচিত এবং উপন্যাসের প্রধান দুটি চরিত্র হল প্যাভেল ও তাঁর মা। বাংলা ভাষায় বিভিন্ন প্রকাশনী সংস্থা বিভিন্ন লেখকের অনুদীত মা উপন্যাস প্রকাশ করেছে। তাদের মধ্যে উল্লেখ যোগ্য হল ন্যাশনাল বুক এজেন্সিস্‌-এর প্রকাশিত বইটি, যার অনুবাদ করেছেন পুষ্পময়ী বসু। মা উপন্যাসের উপর আজ পর্যন্ত বেশ কয়েকটি চলচ্চিত্র তৈরী হয়েছে।
কালবেলা (চলচ্চিত্র)
কালবেলা (English: Kalbela) চলচ্চিত্রটি ২০০৯ সালে পরিচালক গৌতম ঘোষের পরিচালনায় তৈরী হয়। এই চলচ্চিত্রে মূখ্য ভূমিকা গুলিতে অভিনয় করেছেন পরমব্রত চট্টোপাধ্যায়, পাওলী দাম, সন্তু মুখোপাধ্যায়, সৌমিত্র চট্টোপাধ্যায়। নকশাল আন্দোলনের পটভূমিতে রচিত সমরেশ মজুমদার-এর কালবেলা উপন্যাসের উপর ভিত্তি করে চলচ্চিত্রটি বানানো হয়েছে।
বিপ্লবী ছাত্র মৈত্রী
' বিপ্লবী ছাত্র মৈত্রী'(Revolutionary Student Unity) প্রগতিশীল ছাত্র জোট ভুক্ত বাংলাদেশের একটি বামপন্থী ছাত্র সংগঠন।
'বিপ্লবী ছাত্র মৈত্রী' একটি স্বাধীন স্বতন্ত্র ছাত্র সংগঠন। ১৯৮০ সালের ৬ ডিসেম্বর ঢাকা বিশ্ববিদ্যালয়ের বটতলায় জাতীয় ছাত্র আন্দোলন,পূর্ব বাংলা ছাত্র ইউনিয়ন, জাতীয় ছাত্র দলের দুটি কেন্দ্রের সমন্বয়ে প্রতিষ্ঠিত হয় 'বিপ্লবী ছাত্র মৈত্রী'।সংগঠনের জন্মলগ্নেই ঘোষিত হয়েছিল যে, সংগঠনটি বাম প্রগতিশীল ছাত্র রাজনীতির অঙ্গনে এই বিপ্লবী ঐক্যের প্রক্রিয়াকে তরান্বিত করবে। ছাত্র সমাজকে তাদের গণতান্ত্রিক শিক্ষার দাবি ও অধিকার আদায়ের জন্য সমাজ পরিবর্তনের লড়াইয়ে সামিল হতে হবে। এরশাদীয় সামরিক শাসনবিরোধী আন্দোলনের শুরু থেকেই 'বিপ্লবী ছাত্র মৈত্রী' আপোষহীন ও লড়াকু সংগঠন হিসেবে পরিচিতি পায়। স্বৈরাচারী এরশাদ সরকারের বিরুদ্ধে পোস্টার লাগাতে গিয়ে প্রথম গ্রেপ্তার হন বিপ্লবী ছাত্র মৈত্রীর তিনজন কর্মী। সাম্প্রদায়িকতা-মৌলবাদ বিরোধী আন্দোলনেও বিপ্লবী ছাত্র মৈত্রী লড়াইয়ের নেতৃত্বে এসে দাঁড়ায়।
'বিপ্লবী ছাত্র মৈত্রী' শহীদদের সংগঠন হিসেবেই বেশি পরিচিত। জন্ম পরবর্তী এক দশকে শহীদ আতিকুল বারী,জামিল আক্তার রতন,ফারুক,রিমু,বাবলু,রূপম পান্নাসহ অসংখ্য নেতার আত্মত্যাগ বিপ্লবী ছাত্র মৈত্রীকে আবদ্ধ করেছে সমাজ পরিবর্তনের অঙ্গীকারে। বিপ্লবী ছাত্র মৈত্রী সুবিধাবাদী রাজনীতি পরিহার করে ছাত্র-ছাত্রীদের অধিকার আদায় ও সমাজ পরিবর্তনের লক্ষ্যে কাজ করে যাচ্ছে।
শ্রমজীবী জনতার সাথে একাত্ম হও!
সংগঠনটির কেন্দ্রীয় কার্যালয় রাজধানী ঢাকার কাটাবনের সাহেরা ট্রপিক্যাল সেন্টারে। 
'বিপ্লবী ছাত্র মৈত্রী'র ১৪তম জাতীয় কাউন্সিলের মাধ্যমে ঘোষিত কেন্দ্রীয় কমিটির সভাপতি ইকবাল কবীর, সাধারণ সম্পাদক দিলীপ রায়,সহ-সভাপতি সাদেকুল ইসলাম সোহেল এবং সাংগঠনিক সম্পাদক হচ্ছেন প্রদীপ মার্ডী।
https://www.facebook.com/200739083307433/photos/1212349812146350/
ইউনিকোডে সৌরাষ্ট্র লিপি
সৌরাষ্ট্র ঊনবিংশ শতাব্দীর শেষভাগ পর্যন্ত প্রচলিত সৌরাষ্ট্র ভাষায় ব্যবহৃত লিপি। এই ইউনিকোডে সৌরাষ্ট্র লিপির প্রাচীন ও আধুনিক উভয় লেখ ব্যবহৃত হয়েছে।
পদ্মানদীর মাঝি
পদ্মা নদীর মাঝি দ্বারা বোঝানো হতে পারে:
ছাত্র গণমঞ্চ
জাতীয় বিকাশমুখী, গণমুখী, বিজ্ঞানভিত্তিক, সুলভ, স্বাধীন এবং দেশপ্রেমিক-গণতান্ত্রিক শিক্ষাব্যবস্থা কায়েমের লক্ষ্য থেকেই ২৫ জানুয়ারি ২০১২ সালে "স্বাধীন ও গণতান্ত্রিক শিক্ষা এবং রাষ্ট্র প্রতিষ্ঠার লক্ষে শিক্ষার উপনিবেশিকরণ, বাণিজ্যিকরণ, দলীয়করণ-ফ্যাসিরকণের বিরুদ্ধে ছাত্র আন্দোলন গড়ে তুলুন" শ্লোগানকে সামনে রেখে জাতীয় গণতান্ত্রিক গণমঞ্চের ছাত্র শাখা হিসেবে ছাত্র গণমঞ্চ আত্মপ্রকাশ করে।
স্বাধীন ও গণতান্ত্রিক শিক্ষা এবং রাষ্ট্র প্রতিষ্ঠার লক্ষ্যে শিক্ষার উপনিবেশিকরণ, বাণিজ্যিকরণ, দলীয়করণ-ফ্যাসিরকণের বিরুদ্ধে বিরুদ্ধে ছাত্র আন্দোলনের বিপ্লবী ও লড়াকু ধারাকে বেগবান করুন !
শিক্ষার উপনিবেশিকীকরণ, বাণিজ্যিকীকরণ, দলীয়করণ-ফ্যাসিকরনণের বিরুদ্ধে ছাত্র আন্দোলন বেগবান করা। একটি স্বাধীন ও গণতান্ত্রিক শিক্ষা ব্যবস্থা প্রতিষ্টার জন্য লড়াই করা।
শান্তনু সুমন হলেন এ সংগঠনের কেন্দ্রীয় আহ্বায়ক কমিটির আহ্বায়ক এবং শওকত জামিল হলেন সদস্য সচিব।
প্রগতিশীল ছাত্র জোট
প্রগতিশীল ছাত্র জোট বাংলাদেশের ৪টি বিপ্লবী, বামপন্থী ছাত্র সংগঠনের সমন্বয়ে গঠিত শক্তিশালী জোট। এই জোট সারাদেশে ছাত্রদের ও শিক্ষার বিভিন্ন অধিকার , প্রচলিত শিক্ষা ব্যবস্থার বদলে গণমুখী শিক্ষা ব্যবস্থা প্রবর্তন, জাতীয় সম্পদ রক্ষার ও মেহনতি গণমানুষের অধিকার আদায়ের আন্দোলনে জড়িত। বর্তমানে 
প্রগতিশীল ছাত্রজোটের নতুন সমন্বয়ক হিসেবে দায়িত্ব পালন করছেন বাংলাদেশের ছাত্র ফেডারেশানের সভাপতি গোলাম মোস্তফা ।
উলভারিন
উলভারিন মার্ভেল কমিক্স কর্তৃক প্রকাশিত কমিক বইয়ের একটি কাল্পনিক সুপারহিরো চরিত্র। জন্ম জেমস হাওলেট নামে হলেও, সাধারণত লোগান নামেই পরিচিত। উলভারিন একজন মিউট্যান্ট যার মধ্যে রয়েছে পশুসুলভ অনুভূতি, উন্নত শারীরিক ক্ষমতা এবং নিরাময় ফ্যাক্টর। এই নিরাময় ফ্যাক্টরের মাধ্যমে তিনি খুব দ্রুত যেকোন ধরণের ক্ষত, রোগ বা বিষক্রিয়া থেকে আরোগ্য লাভ করতে পারেন। এছাড়া এই ফ্যাক্টর তার বার্ধক্যগ্রস্ত হওয়ার প্রক্রিয়াকেও মন্থর করে দেয়, যার ফলে তিনি একজন স্বাভাবিক মানুষের জীবদ্দশা অতিক্রমের পরেও বেঁচে থাকতে পারেন।
চাচা চৌধুরী
চাচা চৌধুরী অথবা চাঁচাঁ চৌধুরী হল ভারতের ডায়মন্ড কমিক্স কর্তৃক প্রকাশিত একটি বহুল জনপ্রিয় কার্টুন কমিক বই, যার নির্মাতা হলেন কার্টুনিস্ট প্রাণ। কমিক্সের মূল চরিত্র "চাঁচাঁ চৌধুরী" নামে এক প্রবীণ ব্যক্তি যিনি তার প্রখর ও ক্ষুরধার তীক্ষ্ণ বুদ্ধিমত্তার দ্বারা বিভিন্ন সমস্যার সমাধান করেন। সাথে আছে তার সঙ্গী সাবু, ১২ ফুট লম্বা এক বলশালী যুবক, তার সহধর্মিনী, তার ভাই চাজ্জু চৌধুরী, কুকুর রকেট, শত্রু গব্বর সিং এবং আরও অনেকে। এছাড়াও ডায়মন্ড কমিকসের আরো দুটি চরিত্র বিল্লু ও পিংকির সাথেও দেখা যায় তাকে। ইংরেজী, হিন্দি এবং বাংলা সহ ভারতের দশটি ভাষায় প্রকাশিত এ কমিকসটি বিশ্বব্যাপী এ পর্যন্ত প্রায় এক কোটি কপি বিক্রীত হয়েছে।
আনিসা মুহাম্মদ
আনিসা মুহাম্মদ হলেন একজন ক্রিকেটার যিনি বর্তমানে ত্রিনিদাদ এন্ড টোবাগো নারী ক্রিকেট দলের হয়ে প্রথম শ্রেণীর ক্রিকেট এবং ওয়েস্ট ইন্ডিজ মহিলা ক্রিকেট দল দলের হয়ে আন্তর্জাতিক ক্রিকেট খেলছেন।
মুহাম্মদ নারী ক্রিকেট রেকর্ডের পরিসংখ্যান নিম্নে তুলে ধরা হল:
তিস্তা বাঁধ
তিস্তা বাঁধ স্থাপিত হয়েছে ১৯৯৮ খ্রিস্টাব্দে তিস্তা নদীর বাংলাদেশ অংশে। হাতিবান্ধা উপজেলার গাডিমারী ইউনিয়নের দোয়ানী গ্রামে ১৯৭৯ খ্রিস্টাব্দে এই বাঁধ নির্মাণ কার্যক্রম শুরু হয়। ১৯৯০-এ মূল বাঁধ নির্মাণ কার্যক্রম শেষ হয়, অন্যান্য কাজ বাকী থাকে। ৬১৫ দশমিক ২৪ মিটার দীর্ঘ এই বাধেঁর উদ্দেশ্য ছিল উদ্দেশ্য ছিল ৬ লাখ কিউসেক পরিমাণ পানি শুষ্ক মৌসুমে সেচের জন্য বিভিন্নখাতে প্রবাহিত করা। ৭টি জেলার ৩৫টি উপজেলার ১৩ লাখ ৩৫ হাজার একর জমি সেচের আওতায় এনে ফসল ফলানের লক্ষ্যে ১৯৫৩ খ্রিস্টাব্দে তৎকালীন পাকিস্তান সরকার বৃহৎ তিস্তা প্রকল্পের আওতায় তিস্তা বাঁথ নির্মাণের সূত্রপাত করে।
কালবেলা (উপন্যাস)
কালবেলা ভারতীয় কথাসাহিত্যিক সমরেশ মজুমদার লিখিত একটি উপন্যাস যা ১৯৮১-৮২ খ্রিস্টাব্দে দেশ পত্রিকায় প্রথম ধারাবাহিকভাবে প্রকাশিত হয়। ১৯৮৪ খ্রিস্টাব্দে এ উপন্যাসের জন্য লেখক বিখ্যাত আকাদেমি পুরস্কার লাভ করেন।
এই উপন্যাসটি একটি গল্পত্রয়ীর অংশ; এ ত্রয়ীর অন্য দুটি উপন্যাসের নাম উত্তরাধিকার এবং কালপুরুষ। গল্পত্রয়ীর কেন্দ্রীয় চরিত্র হলো যুবক অনিমেষ যে ১৯৭০-এ প্রথমার্দ্ধে নকশালবাড়ি আন্দোলনে জড়িয়ে পড়ে এবং পুলিশের হাতে ধরা পড়ে নির্যাতিত হয়। অমানুষিক নির্যাতন তাকে শারীরিকভাবে পঙ্গু করে দেয়। অনিমেষের জীবনের চড়াই-উৎরাই, উত্থান-পতনের কাহিনী ঘিরে তৎকালীন পশ্চিমবঙ্গের রাজনৈতিক এবং সামাজিক চিত্রের একটি নিখুঁত চিত্র এই উপন্যাসচক্রে প্রতিফলিত হয়েছে।
সমরেশ মজুমদার বিখ্যাত ভারতীয় বাঙালি ঔপন্যাসিক। বাংলা ১৩৪৮ সনের ২৬শে ফাল্গুন তিনি জন্ম গ্রহণ করেন।
গজলডোবা বাঁধ
গজলডোবা বাঁধ স্থাপিত হয়েছে ১৯৯৮ খ্রিস্টাব্দে তিস্তা নদীর উজানে ভারতীয় অংশে। গজলডোবা বাঁধের (ব্যারাজ) মাধ্যমে তিস্তা নদীর নিয়ন্ত্রণ ভারতের হাতে চলে গেছে। ১৯৯৮ খ্রিস্টাব্দে তিস্তা নদীর বাংলাদেশ সীমান্তের ৬০ কিলোমিটার উজানে ভারত সরকার এই বাধ নির্মাণ করে। এই বাঁধে ফটক রয়েছে ৫৪টি যা বন্ধ করে তিস্তার মূল প্রবাহ থেকে পানি বিভিন্ন খাতে পুনর্বাহিত করা হয়। প্রধানত তিস্তার পানি তিস্তা-মহানন্দা খালে পুনার্বাহিত করার উদ্দেশ্য নিয়েই এই বাঁধ স্থাপন করা হয়। ২ হাজার ৯১৮ কিলোমিটার দীর্ঘ তিস্তা-মহানন্দা খালের মাধ্যমে জলপাইগুড়ি, দার্জিলিং, উত্তর দিনাজপুর, দক্ষিণ দিনাজপুর, কোচবিহার ও মালদহ জেলায় সেচের পানি সরবরাহ করা হচ্ছে। কার্যত তিস্তার নদীর পানি গজলডোবা বাঁধের মাধ্যমে বিহারের মেচী নদীর দিকে প্রবাহিত করা হচ্ছে। সেখান ফারাক্কার উজানে এই পানি ফুলহার নদের মাধ্যমে পুন:সরবরাহ করা হবে। মেচী নদীতে একটি বাঁধ নির্মাণ করা হচ্ছে যার ফলে উত্তরবঙ্গ ও বিহারে ভারতের 'আন্তঃনদী সংযোগ পরিকল্পনা' সম্পূর্ণ হবে।
সাংহাই টাওয়ার
সাংহাই টাওয়ার () লুজিয়াজুই, পুডং, সাংহাই নির্মাণাধীন একটি অসাধারণ আকাশচুম্বী ভবন। জেন্সেলের কর্তৃক নকশাকৃত এটা পুডং এর তিনটি সন্নিহিত অসাধারণ ভবনের মধ্যে তাদের দলের সবচেয়ে লম্বা ভবন; অন্য দুটি হচ্ছে জিন মাও টাওয়ার এবং সাংহাই ওয়ার্ল্ড ফাইনেন্সিয়াল সেন্টার। টাওয়ারটির নির্মাণ কাজ ২০০৮ সালের নভেম্বর থেকে শুরু হয়। ভবনটির উচ্চতা প্রায় ৬৩২ মিটার (২,০৭৩ ফুট) দাঁড়িয়েছে এবং মোট মেঝে সহ ১২১ তলা। এটি ২০১৫ সালে জনসাধারণের জন্য খুলে দেওয়া হবে বলে আশা করা হচ্ছে।
সাংহাই টাওয়ারটিতে আমেরিকান স্থাপত্য জেন্সেলের কর্তৃক পরিকল্পিত ছিল; সঙ্গে নকশা দলে নেতৃৃত্ব দিয়েছিলেন আমেরিকান শিক্ষিত চীনা স্থপতি জুন জিয়া।
ইন্টারন্যাশনাল কমার্স সেন্টার
দ্যা ইন্টারন্যাশনাল কমার্স সেন্টার () (সংক্ষেপে আইসিসি টাওয়ার) হল একটি ১১৮-তলা বিশিষ্ট ওয়েস্ট কউলুন, হংকং-এ অবস্থিত ২০১০ সাল সম্পূর্ণকৃত বাণিজ্যিক আকাশচুম্বী ভবন। এটি কউলুন স্টেশনেরে উপরে নির্মিত ইউনিয়ন স্কয়ার প্রকল্পের একটি অংশ। ২০১৩ সালের হিসাবে, এটি উচ্চতা অনুসারে বিশ্বের সপ্তম সর্বোচ্চ ভবন, মেঝের সংখ্যা অনুসারে বিশ্বের তৃতীয় সর্বোচ্চ ভবন এবং এছাড়াও এটি হংকং এর সবচেয়ে উচ্চতম ভবন।
এমটিআর কর্পোরেশন লিমিটেড এবং সান হুয়াং কাই প্রোপার্টি যথাক্রমে হংকং এর মেট্রো অপারেটর ও বৃহত্তম সম্পত্তি বিকাশকারী এই আকাশচুম্বী ভবনের উন্নয়নের জন্য দায়িত্ব নেন।
ইউনিয়ন স্কয়ার ধাপ ৭ হিসাবে উন্নয়নে পরিচিত, এটির বর্তমান নাম আনুষ্ঠানিকভাবে ২০০৫ সালে ঘোষণা করা হয়। ইন্টারন্যাশনাল কমার্স সেন্টার এর কাজ ২০০৭ থেকে ২০১০ সাল পর্যন্ত পর্যায়ক্রমে সম্পূর্ণ করা হয়। টাওয়ারটি রিটজ-কার্লটন কর্তৃক ২০১১ সালে উন্মোচন করা হয়।
বেশ কিছু সূত্র মোতাবেক ভবনটিতে ১১৮ তলা আছে যা নির্দেশ করে, কিছু এটির স্থল উপরে ১১৮ তলা এবং মাটির নিচের ৪ তলা মেঝে আছে বলে নির্দেশ করেন। টল বিল্ডিং এন্ড আরবান হ্যাবিটেট (সিটিবিইউএইচ) কাউন্সিল সহ অন্যান্যরা ১০৮ তলা মেঝে মাটির উপরে ও ৪ তলা মেঝে মাটির নিচে উল্লেখ করেন।
শুভলক্ষী শর্মা
শুভলক্ষী শর্মা হলেন একজন ভারতীয় প্রমিলা ক্রিকেটার। তিনি হলেন একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার।
শুভলক্ষী শর্মা ভারতের ঝাড়খান্ডের হাজারীবাগে ১৯৮৯ সালের ১১ আগষ্ট জন্মগ্রহণ করেন।
সোনিয়া দাবির
সোনিয়া দাবির (জন্ম: ১৭ জুলাই ১৯৮০) হলেন একজন ভারতীয় মহিলা ক্রিকেটার যিনি ভারতীয় জাতীয় দলের হয়ে ২টি একদিনের আন্তর্জাতিকে এবং একটি টোয়েন্টি২০ আন্তর্জাতিকে ম্যাচ খেলেছেন। তিনি ভারতের ঘরোয়া লীগ প্রতিযোগীতায় মহারাষ্ট্র দলের হয়ে প্রতিনিধিত্ব করে থাকেন।
ডায়ানা ডেভিড
ডায়ানা পিল্লি ডেভিড (জন্ম: ২ মার্চ ১৯৮৫ চিরলা, অন্ধ্র প্রদেশ) হলেন একজন একদিনের আন্তর্জাতিক ক্রিকেটার যিনি ভারতের জাতীয় প্রমিলা দলের হয়ে খেলে থাকেন। তিনি একজন ডান-হাতি ব্যাটসম্যান এবং বল করে থাকেন ডান-হাতি অফ-ব্রেক। এখনও পর্যন্ত তিনি ৬টি ওয়ানডে ম্যাচ খেলেছেন এবং ৬ উইকেট লাভ করেছেন।
প্রিয়াঙ্কা রায়
প্রিয়াঙ্কা রায় () (জন্ম: ২ মার্চ ১৯৮৮) হলেন একজন ভারতীয় বাঙালি বংশোদ্ভূত প্রমিলা ক্রিকেটার।
একজন ডান-হাতি ব্যাটসম্যান এবং লেগ-ব্রেক বোলার হিসেবে ভারত জাতীয় দলের হয়ে তিনি ২১টি ওয়ানডে ক্রিকেট এবং ৫টি টুয়েন্টি ২০ আন্তর্জাতিক ম্যাচ খেলেছেন। ২০০৯ সালে আইসিসি টুর্নামেন্টের নারী ক্রিকেট বিশ্বকাপে তিনি তার নৈপূণ্য প্রদর্শন করেছেন।
লেনিনবাদ
মার্কসবাদী দর্শনে, লেনিনবাদ () হচ্ছে একটি বিপ্লবী অগ্রবর্তী দলের গণতান্ত্রিক সংগঠনের জন্য রাজনৈতিক মতাদর্শের প্রধান অংশ। এটি সমাজতন্ত্র এবং প্রলেতারিয়েতের একনায়কত্ব প্রতিষ্ঠার রাজনৈতিক পূর্বসূচক।
লেনিনবাদ হচ্ছে সাম্রাজ্যবাদ এবং শ্রমিক-বিপ্লবের যুগের মার্কসবাদ। আরো সঠিকভাবে বলতে গেলে বলতে হয়, লেনিনবাদ হচ্ছে সাধারণভাবে শ্রমিক-বিপ্লবের মতবাদ ও রণকৌশল এবং বিশেষভাবে এটি হচ্ছে শ্রমিক শ্রেণির একনায়কত্বের মতবাদ ও রণকৌশল। অন্যভাবে বলতে গেলে লেনিনবাদ হলও সাম্রাজ্যবাদ ও শ্রমিক বিপ্লবের যুগ, উপনিবেশিক ব্যবস্থা ধ্বসে পড়ার যুগ, পুঁজিবাদ থেকে সমাজতন্ত্রে মানবজাতির উত্তরণ, বিশ্বায়তনে সমাজতন্ত্র ও সাম্যবাদে জয়যাত্রার যে যুগ, সেই যুগের মার্কসবাদ। বৈপ্লবিক তত্ত্বে লেনিনের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। মার্কসবাদ-লেনিনবাদ হলও সারা বিশ্বের প্রলেতারিয়েতের আন্তর্জাতিক মতবাদ। স্তালিনের মতে, ‘সাম্রাজ্যবাদ ও সর্বহারা বিপ্লবের যুগে লেনিনবাদই হল মার্কসবাদ’।
মার্কসবাদের বিকাশে নতুন পর্যায় সূচিত হয় ১৯১৬ সালে প্রকাশিত লেনিনের "সাম্রাজ্যবাদ, পুঁজিবাদের সর্বোচ্চ পর্যায়" গ্রন্থে। এতে তিনি সাম্রাজ্যবাদের অর্থনৈতিক মর্মার্থ, তার বিরোধসমূহ এবং ধ্বংসের অনিবার্যতা উদ্ঘাটিত করেন এবং এই সিদ্ধান্তে আসেন যে সাম্রাজ্যবাদ হলও সমাজতান্ত্রিক বিপ্লবের প্রাককাল। এ রচনাটি মার্কসের "পুঁজি" গ্রন্থের মূল বক্তব্যগুলোর প্রত্যক্ষ অনুবর্তন ও সৃজনশীল বিকাশ। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।ভ্লাদিমির লেনিনের গুরুত্বপূর্ণ লেখা:
Other thematic links:
আবু ধাবি প্লাজা
আবু ধাবি প্লাজা হল আস্তানা, কাজাখস্তান এর মধ্যে নির্মাণাধীন একটি ভবন; যেখানে অফিস, আবাসিক এবং কেনাকাটার স্থানসহ একটি হোটেল বিদ্যমান রয়েছে। ভবনটির নির্মাণ কাজ সম্পন্ন হলে, প্রকল্পের অনেক টাওয়ার (উইলিস টাওয়ার অনুরূপ) বিভিন্ন উচ্চতায় উপনীত হবে এবং এছাড়াও এটি সবচেয়ে উচ্চতম ভবন ৮৮ তালার সঙ্গে ৩৮২ মিটার উচ্চতায় পৌছাবে।
ওয়ান ওয়ার্ল্ড ট্রেড সেন্টার
ওয়ান ওয়ার্ল্ড ট্রেড সেন্টার (আরও পরিচিত ১ ওয়ার্ল্ড ট্রেড সেন্টার অথবা ১ ডব্লিউটিসি, খেতাব দেত্তয়া নামে ফ্রিডম টাওয়ার প্রাথমিক বেসওয়ার্ক এর সময়) হল দুটি ভবনের নাম। এটা সবচেয়ে বেশি, লোয়ার ম্যানহাটানের, নিউ ইয়র্ক সিটির মধ্যে "নিউ ওয়ার্ল্ড ট্রেড সেন্টার" কমপ্লেক্সের প্রধান ভবন বোঝায় এবং পাশ্চাত্য বিশ্বের সবচেয়ে উচ্চতম গগনচুম্বী অট্টালিকা। ২০০১ সালের ১১ সেপ্টেম্বর তারিখে সন্ত্রাসী হামলায় ধ্বংসপ্রাপ্ত হওয়া আসল ওয়ার্ল্ড ট্রেড সেন্টার টুইন টাওয়ার সঙ্গে নামের অংশীদারিত্বে ১০৪ তলা সুপারটল গঠন করে ১৬ একর (৬.৫ হে) ওয়ার্ল্ড ট্রেড সেন্টার এর উত্তরপশ্চিমাঞ্চলে কোণায় ঘোরা সাইটেের মূল ৬ ওয়ার্ল্ড ট্রেড সেন্টার সাইটে। ভবনটির অবস্থান হল ফুলটন রাস্তার দক্ষিণে, ভিসে রাস্তার উত্তর, পশ্চিম রাস্তার পশ্চিমে এবং ওয়াশিংটন রাস্তার পূর্বে সীমানা। নীচের তলাকে ইউটিলিটি স্থানান্তর করা, ফুটিং এবং বিল্ডিং এর ফাউন্ডেশন নির্মাণ কাজ ২০০৬ সালের ২৭ এপ্রিল শুরু করেন। ২০০৯ সালের মার্চ তারিখে, নিউ ইয়র্ক ও নিউ জার্সি পোর্ট কর্তৃপক্ষ ভবনটির আইনি নাম "ওয়ান ওয়ার্ল্ড ট্রেড সেন্টার" এর বদলে চলিত নাম "ফ্রিডম টাওয়ার" হিসেবে পরিচিত হবে বলে নিশ্চিত করা হয়।
ওয়ান ওয়ার্ল্ড ট্রেড সেন্টারটি অভ্যন্তর এর কাজ শেষ হলে নিম্নলিখিত ২০১৪ সালের দ্বিতীয়ার্ধে জনসাধারণের জন্য খুলে দেয়ার কথা।
সুহাইল ইবনে আমর
সুহাইল ইবনে আমর ছিলেন নবী মুহাম্মদ (সাঃ) এর নবুয়াতকালীন সময়ে কুরাইশদের প্রধান নেতাদের মধ্যে একজন, যিনি এই গোত্রের খতীব বা বক্তা হিসেবে পরিচিত ছিলেন| চতুর ও স্পষ্টভাষী হওয়ার কারণে তার ব্যক্তিগত মতামত নিজস্ব গোত্রে অনেক গুরুত্ব বহন করত|
সুহাইল ছিলেন নবী মুহাম্মদ(সাঃ) এর নবুয়াতের সময়কালীন মক্কার একজন সুপরিচিত নেতা ও দক্ষ বক্তা। তিনি সেইসব নেতাদের একজন ছিলেন যারা নবী মুহাম্মদ(সাঃ)কে তায়েফ হতে ফিরে আসার পর নিরাপত্তা দিতে অস্বীকার করেছিল এবং এছাড়াও তিনি হুদাইবিয়ার সন্ধি রচনায় মন্তব্য করেছিলেন| তিনি মত দিয়েছিলেন যে, সন্ধিপত্রে নবী মুহাম্মদ (সাঃ) এর নাম "মুহাম্মদ, আল্লাহর রাসূল"(মুহাম্মদ রাসূলাল্লাহ) না লিখে "মুহাম্মদ, আব্দুল্লাহর পুত্র"(মুহাম্মদ ইবনে আব্দুল্লাহ) লেখা হোক এর কারণ হিসেবে বলেন যে, কুরাইশ পক্ষ তাঁর রাসূল হওয়ার দাবিকে স্বীকার করে না|
পরবর্তীতে মক্কা বিজয়ের পর তিনি মুসলমান হন| নবী মুহাম্মদ(সাঃ) এর মৃত্যুর পর তিনি মক্কার মুসলিমদের শান্ত করেছিলেন| ইয়ারমুকের যুদ্ধে তিনি মুসলিম পক্ষ থেকে যুদ্ধে অংশগ্রহণ করেছিলেন|
সুহাইল প্যালেস্টাইন বা ফিলিস্তিনের জেরুজালেম শহরের নিকটবর্তী "আমাওয়াস" নামক একটি ছোট গ্রামে মৃত্যুবরণ করেন|
রত্নভদ্র
রত্নভদ্র (১৪৮৯-১৫৬৩) কালচক্র বিষয়ক জো-নাং বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।
রত্নভদ্র তিব্বতের বহু বিখ্যাত পন্ডিতের নিকট শিক্ষালাভ করেন। এঁদের মধ্যে উল্লেখযোগ্য হলেন পান-ছেন-নাম-ম্খা'-দ্পাল-ব্জাং, ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান ও 'ব্রুগ-পা-কুন-লেগ্স প্রভৃতি। তিনি ব্যাং অঞ্চলে স্মান-স্দিংস () বৌদ্ধবিহার স্থাপন করেন। এছাড়াও তিনি চুং-রি-বো-ছে () এবং মাং-ম্খা-মু-গু-লুং () নামক দুইটি বৌদ্ধবিহার সংস্কার করেন। তাঁর উল্লেখযোগ্য শিষ্য ছিলেন 'গ্যুর-মেদ-ব্দে-ছেন ()।
ইন্ডিয়া টাওয়ার
ইন্ডিয়া টাওয়ার (পূর্বে হিসাবে পরিচিত পার্ক হায়াত টাওয়ার; এছাড়াও হিসাবে পরিচিত ডায়নামিক্স বলয়াস টাওয়ার অথবা ডিবি টাওয়ার) হল ২০১০ সালে মুম্বাই, ভারত, শহরের মধ্যে নির্মাণ কাজ শুরু করা একটি ১২৬তম তলা বিশিষ্ট ৭১৮ মিটার (২,৩৫৬ ফুট) উচ্চতার আকাশচুম্বী ভবন। নির্মাণ কাজ ২০১১ সালে থেকে শুরু করা হয়।
মাওবাদ
মাওবাদ, (), পূর্বে মাও সেতুং চিন্তাধারা নামে পরিচিত ছিল, (), হচ্ছে চীনের রাজনৈতিক নেতা মাও সেতুং-এর শিক্ষাসমূহ থেকে পাওয়া রাজনৈতিক মতবাদ। এর অনুসারীবৃন্দ মাওবাদী নামে পরিচিত, এবং তারা এটিকে মার্কসবাদ-লেনিনবাদের সংশোধনবাদ-বিরোধী রূপ হিসেবে বিবেচনা করেন। ১৯৫০ ও ১৯৬০-এর বছরগুলোতে এটি বিকশিত হয়, এবং এটি বিস্তৃতভাবে রাজনৈতিক ও সামরিক চালনামূলক আদর্শ হিসেবে চীনের কমিউনিস্ট পার্টি বাস্তবায়ন করে।
মার্কসবাদ-লেনিনবাদের বিশ্ব-ভাণ্ডারে মাও-সেতুং-এর নতুন অবদানসমূহকে মাওবাদ বলা হয়েছে। মাওবাদের নতুন সংযোজিত অবদানসমূহের মধ্যে প্রথম হচ্ছে মার্কসীয় দ্বান্দ্বিক বস্তুবাদী দর্শনশাস্ত্রে দ্বন্দ্বতত্ত্বের মহান সংযোজন দ্বারা শ্রেণিসংগ্রাম, পার্টি-গঠন প্রলেতারিয় একনায়কত্ব ও সমাজতান্ত্রিক সমাজের গুণগত বিকাশ সাধন। দ্বিতীয়ত, মাওবাদ নয়াগণতান্ত্রিক বিপ্লবকে শ্রমিক শ্রেণির একনায়কত্বে বিপ্লবী জনগণের গণতান্ত্রিক একনায়কত্ব দ্বারা সমাজতান্ত্রিক সমাজের উৎক্রমণ ঘটাতে কাজ করে। তৃতীয়ত, মাওবাদ প্রলেতারিয়েত শ্রেণির রাষ্ট্র দখলে বলপ্রয়োগের রাজনীতিকে বিশ্বজনীন গণযুদ্ধে পরিণত করে। চতুর্থত, প্রলেতারিয়েত শ্রেণির একনায়কত্বকে সাংস্কৃতিক বিপ্লবের রাজনৈতিক সংগ্রামের দ্বারা সাম্যবাদী লক্ষ্যের দিকে নিয়ে যায়। শেষৎ, মাওবাদ নয়াগণতন্ত্রের অর্থনীতি ও সমাজতান্ত্রিক অর্থনীতির উচ্চতর বিকাশ ও তার সংগ্রামের রূপ নির্দিষ্ট করে।
মাও সেতুং ১৯১৭ সালের রাশিয়ায় বুর্জোয়া গণতান্ত্রিক বিপ্লব, ফেব্রুয়ারি বিপ্লব ও অক্টোবর বিপ্লবের অভিজ্ঞতাকে অনুশীলনের প্রক্রিয়ায় সংশ্লেষিত করে সাম্রাজ্যবাদ ও সামন্তবাদ দ্বারা নিপীড়িত দেশে বিশেষত উপনিবেশিক বা নয়া-উপনিবেশিক এবং আমলা মুৎসুদ্দি পুঁজিবাদী দেশে নয়া গণতান্ত্রিক বিপ্লবের নতুন তত্ত্ব নির্মাণ করেন। এই নির্মাণ হচ্ছে শ্রমিক শ্রেণির নেতৃত্বে কয়েকটি বিপ্লবী শ্রেণির যৌথ একনায়কত্বাধীন প্রজাতন্ত্র যা বিশ্ব সমাজতান্ত্রিক বিপ্লবের অংশ।
গণযুদ্ধ সম্পর্কে মাও সেতুংয়ের নীতি হলও গণযুদ্ধের একমাত্র উদ্দেশ্য জনগণের সেবা করা। গণফৌজ বিষয়ে তার নীতি হচ্ছে পার্টির আজ্ঞাধীন বন্দুক, বন্দুকের আজ্ঞাধীন পার্টি নয়। মাও সেতুংয়ের সামরিক শৃঙ্খলা হলও: রাজনৈতিক অর্থনৈতিক ও সামরিক গণতন্ত্র পালন; সামরিক অফিসার ও সৈন্যদের ঐক্য; সেনাবাহিনী ও জনগণের ঐক্য। "চীনের বিপ্লবী যুদ্ধের রণনীতির সমস্যা" রচনায় মাও সেতুং কতকগুলো গুরুত্বপূর্ণ কথা বলেছেন। তার মতে 'যুদ্ধের উদ্দেশ্য হলও যুদ্ধের বিলোপসাধন'। এছাড়াও তাঁর মত হচ্ছে রণনীতির সমস্যা হচ্ছে যুদ্ধের সামগ্রিক পরিস্থিতির নিয়মের পর্যালোচনা। যুদ্ধের নিয়মগুলো শেখা সহজ ব্যাপার নয়, প্রয়োগ করা আরো কঠিন। এমন সেনাপতি চাই যার সাহস আছে, বিচক্ষণতা আছে আর আছে শত্রু এবং নিজেদের বিভিন্ন ক্ষেত্রের অবস্থার সংগে পরিচিত হবার সামর্থ্য। নির্ভুল বিচার, নির্ভুল সংকল্প আর নির্ভুল বিন্যাস সামরিক পরিকল্পনার তিনটি দিক। যুদ্ধের মধ্যে যুদ্ধ শিক্ষার পদ্ধতি আয়ত্ত করা, বিপ্লব ও যুদ্ধ করে জনসাধারণ ও সৈন্যের ব্যবধান দূর করার কথা বলেছেন মাও সেতুং।
চীনের বাইরে:
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান () (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো () এবং ব্সোদ-নাম্স-য়ে-শেস () নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে () নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল (), কুন-স্পাংস-ঙ্গাগ-দ্বাং-দ্পাল-'ব্যোর () এবং ব্দাগ-ছেন-ব্লো-গ্রোস-র্গ্যাল-ম্ত্শান () নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো () নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো () নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তাঁর অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন (), শেল-দ্কার (), সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।
ব্রাহ্মনী দুমুখো সাপ
ব্রাহ্মনী দুমুখো সাপ, বৈজ্ঞানিক নাম: "Ramphotyphlops braminus" দেখতে অনেকটা কেচোর মতো দেখতে। কেচোর মতো হলেও নলাকার দেহে খণ্ডায়ন থাকে না। এরা দৈর্ঘে এটি ৬ থেকে ১৭ সেন্টিমিটার পর্যনত হয়ে থাকে। এদের ত্বক বর্ণ রুপালি ধূসর হয়ে থাকে; আবার ঈষৎ বাদামী হতে পারে। এদের মাথা ও ঘাড় সুস্পষ্টভাবে পৃথক নয়। এদের চক্ষু ক্ষুদ্রকার, বিন্দুবৎ এবং আলোক সংবেদী। এই সাপ নিশাচর। সাধারণত মাটির নিচে থাকতে পছন্দ করে। খাদ্য হিসেবে এরা বিভিন্ন প্রজাতির অসেরুদণ্ডী প্রাণী, লার্ভা, পিউপা ইত্যাদি খেয়ে থাকে। এরা প্রজনন মৌসুমে ডিম পাড়ে। ডিম ফুটে পার্থনোজেনেসিস পদ্ধতিতে প্রজনন ঘটে। আফ্রিকার বিভিন্ন এলাকায় এবং বাংলাদেশ সহ দক্ষিণ-পূর্ব এশিয়ার দেশগুলোতে দুমুখো সাপ দেখা যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বালুবোরা
বালুবোরা (বৈজ্ঞানিক নাম: "Gongylophis conicus") হচ্ছে Boidae পরিবারের এক প্রজাতির সাপ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বালুবোরা দৈর্ঘ্যে ৬০ সেন্টিমিটার হতে পারে, স্ত্রী প্রজাতির বালুবোরার দৈর্ঘ্য ১০০ সেন্টিমিটার পর্যন্ত হয়ে থাকে। এদের দেহ মোটসোটা ও আকারে ছোট, শরীর ভারী, বেশী নড়াচড়া করতে সক্ষম নয়। এদের ত্বক আইশযুক্ত ও লেজ ছোট, চাপানো ও মোচাকৃত। এদের ডিম্বাকৃতির চক্ষু আকারে ক্ষুদ্রকার। এদের গাত্রবর্ণ লালচে বাদামী, হলদে সাদা, গাঢ় বাদামী ইত্যাদি হতে পারে। এদের দেহের পশ্চৎভাগে কালো ছোপ থাকে এবং বুকের দিকটা হলদে সাদাটে হয়ে থাকে। এর পায়ূ পথ তিনটি। এটি শুষ্ক পরিবেশে এবং বনে-জঙ্গলে থাকতে পছন্দ করে। এরা নিশাচর হলেও এরা দিনের বেলায় শিকারে বের হয়। ইঁদুর এদের প্রিয় খাদ্য্; অন্যান্য খাদ্যের মধ্যে রয়েছে ব্যাঙ, টিকটিকি, সাপ, পাখি ইত্যাদি। এই প্রাণী প্রজনন মৌসুমে নিজ ডিম্বনালীতে ডিম পাড়ে। জুলাই মাসের আশে পাশের সময়ে এদের ৬ থেকে ৮টি বাচ্চা হয়৤ নেপাল, ভারত, বাংলাদেশ, শ্রীলংকা, পাকিস্তান প্রভৃতি দেশে সচরাচর দেখা যায়।
সমরেন্দ্র নাথ পাণ্ডে
সমরেন্দ্র নাথ পাণ্ডে ( বা অন্য পরিচয়ে গোয়েন্দা কাহিনী লেখক স্বপনকুমার, জ্যোতিষী শ্রীভৃগু, ডক্টর এস এন পান্ডে৷, জন্ম: ২৬ অক্টোবর ১৯২৭- ১৫ নভেম্বর ২০০১) একজন ভারতীয় বাঙ্গালী লেখক, ডাক্তার ও জ্যোতিষী। লিখেছেন স্বপনকুমার ছদ্মনামে শতাধিক গোয়েন্দা বই। সৃষ্টি করেছেন দীপক চ্যাটার্জি নামক জনপ্রিয় গোয়েন্দা চরিত্র। শেষ জীবনে অর্থ উপার্জনের জন্য জ্যোতিষী শ্রীভৃগু নামে জ্যোতিষ চর্চা করে জীবিকা উপার্জন করেছেন ও জ্যোতিষী শ্রীভৃগু ছদ্মনামে কয়েকটি বই লিখেছেন। সাথে ডাঃ সমরেন্দ্র নাথ পাণ্ডে বা এস এন পান্ডে নামে লিখেছেন অধিক ডাকাতির শাস্ত্রের উপর কিছু বই। যিনি লেখক স্বপনকুমার, তিনিই জ্যোতিষী শ্রীভৃগু, আবার সেই তিনিই ডক্টর এস এন পান্ডে৷ গোয়েন্দা গল্প, জ্যোতিষচর্চা এবং ডাক্তারি বই লেখক একসঙ্গে তিনটি ভুমিকা পালন করেছিলেন।
জানা যায় যে তারা ছিলেন কনৌজের ব্রাহ্মণ পরিবার। বসতবাটি ছিল বর্তমান বাংলাদেশের রাজশাহীতে৷ পরিবারের পেশা হিসাবে বাবা ছিলেন ব্যারিস্টার। ১৪ বছর বয়সে চলে আসেন কলকাতায়। কয়েকবছর পর ভর্তি হন আর জি কর মেডিক্যাল কলেজে ডাক্তারি পড়তে। পারিবারিক আর্থিক অনটন চলায় ডাক্তারির দ্বিতীয় বর্ষে পাঠ কালে বই লেখা শুরু করেন।
আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত (কলেজ স্ট্রিটের বইপাড়ায় কেষ্টবাবু নামে খ্যাত ছিলেন) প্রকাশ শুরু করে দেন দীপক চ্যাটার্জী (গোয়েন্দা)র সিরিজ৷ লেখকের ছদ্মনাম হয় স্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়, তার লিখিত কিছু স্বপনকুমারের গোয়েন্দা কাহিনি নাম নিচে দেওয়া গেল। ৪৭ থেকে ৬৬/৬৮ পাতার স্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন।
স্গো-রুম-পা-কুন-দ্গা'-লেগ্স-পা
স্গো-রুম-পা-কুন-দ্গা'-লেগ্স-পা () (১৪৭৭-১৫৪৪) তিব্বতের জো-নাং বৌদ্ধবিহারের একবিংশ প্রধান ছিলেন।
স্গো-রুম-পা-কুন-দ্গা'-লেগ্স-পা ১৪৭৭ খ্রিষ্টাব্দে তিব্বতের দ্পা'-লুং () বৌদ্ধবিহারে জন্মগ্রহণ করেন। তিনি ছয় বছর বয়সে সাংস-র্গ্যাস-র্গ্যাল-ম্ত্শান () নামক ভিক্ষুর নিকট হেবজ্র তন্ত্র সম্বন্ধে শিক্ষালাভ করেন। ১৪৮৬ খ্রিষ্টাব্দে তিনি সা-স্ক্যা বৌদ্ধবিহারে ব্লো-গ্রোস-র্গ্যাল-ম্ত্শান () নামক পন্ডিতের নিকট দীক্ষালাভ ও ১৪৯৪ খ্রিষ্টাব্দে মার্গফল সম্বন্ধে শিক্ষালাভ করেন। ১৪৯৫ খ্রিষ্টাব্দে তিনি কুন-স্পাংস-র্দো-রিং-পা () নামক পন্ডিতের নিকট মার্গফল, নিগুমার ছয় যোগ ও মহামুদ্রা সম্বন্ধে এবং দ্কোন-ম্ছোগ-ত্শুল-খ্রিম্স () নামক ঝ্বা-লু () বৌদ্ধবিহারের প্রধান ও ব্যা-'গ্যুর-ব্সোদ-নাম্স-সেং-গে () নামক সাধকের নিকট মার্গফল সম্বন্ধে শিক্ষালাভ করেন। নাম-ম্খা'-ছোস-স্ক্যোং নামক জো-নাং বৌদ্ধবহারের অষ্টাদশ প্রধান, দ্পাল-ল্দান-রিন-ছেন () নামক জো-নাং বৌদ্ধবহারের ঊনবিংশ প্রধান এবং 'বুম-দ্বোন-র্দো-র্জে-র্গ্যাল-পো () নামক পন্ডিতের নিকট তিনি কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।
১৫১৬ খ্রিষ্টাব্দে তিনি জো-নাং বৌদ্ধবহারের একবিংশ প্রধান হিসেবে নির্বাচিত হন এবং এই পদে তিনি বারো বছর থাকেন। এই সময় তিনি এই বিহারের প্রধান কক্ষের দক্ষিণ প্রান্তের দেওয়ালের সংস্কার সাধন করেন এবং অক্ষোভ্য ও অমোঘসিদ্ধির দেওয়ালচিত্র নির্মাণ করান। এই সময় তিনি কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।
ইবনে আবি রামসা আল-তামিমি
ইবনে আবি রমতা তামিমি (), বনু তামিমের বংশোদ্ভূত হওয়ায় তাকে তামিমি বলা হয়। নবীজির জীবদ্দশায় যারা ​​চিকিৎসা শাস্ত্রে পণ্ডিত ছিলেন, তিনি তাদের মাঝে অন্যতম। সার্জারিতে তিনি ছিলেন সুদক্ষ।
রুফাইদা আল আসলামিয়া
রুফাইদা আল আসলামিয়া (ইংরেজী: Rufaida Al-Aslamia); (আরবি: رفيدة الأسلمية) ছিলেন প্রথম মহিলা মুসলিম সেবিকা হিসাবে স্বীকৃত একজন ইসলামী চিকিৎসক এবং সমাজ কর্মী।
রুফাইদা আহতদের সেবায় মসজিদে একটি তাঁবু করেছিলেন, খন্দকের যুদ্ধে সাদ বিন মায়ায বনু মখজুম গোত্রের আবু ওসামা জাশমী কর্তৃক নিক্ষিপ্ত একটি তীর দ্বারা আহত হন। নবীজি বলেন তাকে দূরুত রুফাইদার তাঁবুতে নিয়ে যাও।
খাইবার যুদ্ধে আহত মুসলিম মুজাহিদের সুস্থ করতে তিনি মাতৃতের মমতাময়ী হাত বাড়িয়ে দেন। তার এই অবিস্বরণীয় কুরবানী এবং সেবা-শুদ্রূষার স্বীকৃতি স্বরূপ রাসূল (সঃ)পুরুষ মুজাহিদদের সাথে তাকেও গনিমতের মালের হিস্যা দেন।
মঁতেইরোর ধনেশ
মঁতেইরোর ধনেশ ("Tockus monteiri") হল একটি আফ্রিকান ধনেশ। এরা সাধারণত মাঝারি আকারের হয় এবং এরা লম্বায় ৫৪-৫৮ সেমি পর্যন্ত হয়। এদের পেটের রঙ হয় সাদা, কালো রঙের পিঠ এবং এদের ডানার ওপরে সাদা ছিট ছিট দাগ দেখতে পাওয়া যায়। এদের পাখনার নীচের দিকটা হয় সম্পূর্ণ সাদা রঙের। তাদের লম্বা ল্যাজের বাইরের দিকটা সাদা রঙের হয়।
'গ্যুর-মেদ-ব্দে-ছেন
'গ্যুর-মেদ-ব্দে-ছেন () (১৫৪০-১৬১৫) তিব্বতী বৌদ্ধধর্মের জো-নাং ধর্মসম্প্রদায়ের একজন বিখ্যাত পন্ডিত ছিলেন।
'গ্যুর-মেদ-ব্দে-ছেন তিব্বতের বহু বিখ্যাত পন্ডিতের নিকট শিক্ষালাভ করেন। তিনি রত্নভদ্র নামক জো-নাং সম্প্রদায়ের বিখ্যাত পন্ডিতের নিকট মার্গফল ও কালচক্র সম্বন্ধে, ব্সোদ-নাম্স-র্ত্সে-মো () নামক সা-স্ক্যা ধর্মসম্প্রদায়ের পন্ডিতের নিকট মার্গফল ও নিগুমার ছয় যোগ সম্বন্ধে, কুন-দ্গা'-গ্রোল-ম্ছোগ () নামক পন্ডিতের নিকট হেবজ্র তন্ত্র ও নিগুমার ছয় যোগ সম্বন্ধে অধ্যয়ন করেন। তিনি নাম-ম্খা'-ত্শে-দ্বাং-ফুন-ত্শোগ্স () নামক ব্যাং অঞ্চলের শাসনকর্তার পৃষ্ঠপোষকতা লাভ করেন। তিনি বেশ কিছু গ্রন্থ রচনা করেন যার মধ্যে উল্লেখযোগ্য হল থাং-স্তোং-র্গ্যাল-পো () নামক বিখ্যাত পন্ডিতের জীবনী। তাঁর তিনজন উল্লেখযোগ্য শিষ্য ছিলেন ঙ্গাগ-দ্বাং-ছস-গ্রাগ্স (), ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () এবং স্তাগ-ত্শাং-লো-ত্সা-বা-রত্ন-সেং-গে ()
কুন-দ্গা'-গ্রোল-ম্ছোগ
কুন-দ্গা'-গ্রোল-ম্ছোগ () (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।
কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তাঁর জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা () নামক পন্ডিতের নিকট শিক্ষালাভ করেন। এরপর তাঁরা গ্সের-ম্দোগ-চান () নামক বৌদ্ধবিহারে দোন-য়োদ-গ্রুব-পা () নামক পন্ডিতের নিকট শিক্ষালাভ করেন। এই সময় গুটিবসন্ত রোগে তাঁর জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে () নামক নবম ঙ্গোর-ছেন তাঁকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাঁকে তাঁর উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান () নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।